Peter Klashorst

Peter Klashorst (11. helmikuuta 1957 – 11. syyskuuta 2024) oli hollantilainen taidemaalari, kuvanveistäjä ja valokuvataiteilija.

 Elämä 
pienoiskuva|Enigma

Peter Klashorst syntyi 11. helmikuuta 1957 Santpoortissa Hollannissa.

Klashorst valmistui taiteilijaksi Amsterdamin Gerrit Rietveld Academiesta vuonna 1981, aloitti uransa uusekspressionistina ja sai valmistumisensa jälkeen nopeasti julkisuutta. Hän erikoistui erityisesti hollantilaisten ja useiden Afrikan maiden nuorten naisten maalaamiseen ja valokuvaamiseen. Hän oli toinen vuosina 1987–1995 toimineen After Nature -taiteilijaryhmän perustajista. Klashorst maalasi paljon myös muotokuvia.

Vuonna 2000 Klashorst joutui pääosin islamilaisessa Senegalissa taiteensa vuoksi muutamiksi viikoiksi poliisin pidättämäksi. Hänen epäiltiin käyttävän prostituutiota hyväkseen, yllyttävän irstailuun ja säädyttömien kuvien valmistamiseen, koska hän oli maalannut paikallisia naisia alastomina. Klashorstin onnistui kuitenkin ostaa itsensä vapaaksi lahjomalla virkamiehet ja livahtaa Gambiaan.
Toisella matkallaan Afrikkaan vuonna 2003 hänet karkotettiin myös Gambiasta syytettynä pornografisien maalauksien tekemisestä.

Vuonna 2003 Klashorst oli lyhyen jakson ajan mukana politiikassa oman puolueensa ”O O Den Haagin” kanssa, mutta vetäytyi myöhemmin ehdokkuudestaan vaaleissa. Hän yritti uudelleen Amsterdamin kunnallisvaaleissa vuonna 2006 toisen puolueensa ”Huisje Boompje Beestjen” kanssa, mutta ei onnistunut saamaan riittävästi ääniä.https://web.archive.org/web/20090121121743/http://amsterdam.nl/aspx/download.aspx?file=/contents/pages/10080/pvp22-2.pdf Klashorstin puolue ajoi muun muassa kaikkien huumeiden laillistamista.

Klashorst teki myös televisio-ohjelmasarjaa nimeltä Schilder met Peter (), jossa hän maalasi suorassa lähetyksessä kenelle tahansa, joka halusi katsella hänen maalaamistaan.

Taiteilijan uransa lisäksi Klashorst soitti bassoa Soviet Sex -yhtyeessään, perusti oman piraatti-TV-aseman ja yökerhon sekä toimi opettajana Amsterdamin Instituut voor Schilderkunstissa.

Vuonna 2005 ilmestyi Robert Vuijsjen kirjoittama Klashorstin virallinen elämäkerta King Klashorst.

 Teoksia 
 Valokuvataidetta 

 Maalauksia 

 Palkinnot 

 1982 Johan en Titia Buning-Brongers prijs
 1983 Kuninkaallinen taidepalkinto (Alankomaat)

 Lähteet 

 Steef Davidson, red., Peter Klashorst, tekeningen: Poëzie explosie : 23-5, 30-5, 6-6 1979, Amsterdam, 1979 
 Peter Klashorst; samenst. Timo van der Eng, Theo van der Hoeven; red.: Marleen Buddemeijer: Schilderen met acryl, Utrecht, 1997,  
 Mieke Rijnders, Geurt Imanse: Over schilderkunst; Pieter Holstein, René Daniels, Peter Klashorst, 1983. 
 Paul Groot et al: After nature, Amsterdam, 1989, catalogus uitgegeven ter gelegenheid van de tentoonstellingen van Bart Domburg, Jurriaan van Hall en Peter Klashorst in de galerieën Jurka, Hans Gieles en Torch te Amsterdam. 
 Robert Vuijsje: King Klashorst, Amsterdam, 2005,  

 Viitteet 

 Aiheesta muualla 

 Peter Klashorstin virallinen sivu  
 www.peter-klashorst.com 
 Peter Klashorstin blogi 
 Página oficial de Peter Klashorst(en neerlandes y en inglés)
 Peter Klashorst artnetissä 
 Peter Klashorst IMDb:ssä 
 Peter Klashorst YouTubessa

Luokka:Alankomaalaiset taidemaalarit
Luokka:Alankomaalaiset valokuvaajat
Luokka:Alankomaalaiset kuvanveistäjät
Luokka:Vuonna 1957 syntyneet
Luokka:Vuonna 2024 kuolleet